cyanic-selkie/wikianc huggingface dataset:
ব্যাকট্রিয়া
ব্যাকট্রিয়া (ব্যাকট্রিয়া: βαχλο, বাখ়লো), বা ব্যাকট্রিয়ানা ছিলো মধ্য এশিয়ার একটি প্রাচীন অঞ্চল। ব্যাকট্রিয়ার সঠিক অবস্থান ছিল হিন্দুকুশ পর্বতমালার উত্তরে এবং আমু দরিয়া নদীর দক্ষিণে, যা আধুনিক-আফগানিস্তানের উত্তরাংশ, তাজিকিস্তানের দক্ষিণ-পূর্বাংশ এবং উজবেকিস্তানের দক্ষিণ-পশ্চিমাংশ পর্যন্ত বিস্তৃত ছিলো। আরও বৃহত্তরভাবে ব্যাকট্রিয়া ছিল হিন্দু কুশের উত্তরে, পামিরের পশ্চিমে এবং তিয়ানশির দক্ষিণে, আমু দরিয়া মাঝখান দিয়ে পশ্চিম দিকে প্রবাহিত হয়েছিল।
আবেস্তায় অঞ্চলটিকে "অনিন্দ্য ব্যাকট্রিয়া, পতাকাসমেত মুকুটপরিহিত" এবং সর্বোচ্চ দেবতা আহুরা মাজদা যে ষোলটি নিখুঁত ইরানি ভূমি তৈরি করেছিলেন সেগুলির মধ্যে একটি বলে উল্লেখ করা হয়েছে। এটি জরাথুস্ট্রবাদের প্রাথমিক কেন্দ্রগুলির একটি এবং ইরানের কিংবদন্তি কায়ানীয় রাজত্বের রাজধানী। ব্যাকট্রিয়াকে মহান দারিয়াস-এর বেহিসতুন শিলালিপিতে হাখমানেশি সাম্রাজ্যের অন্যতম সত্রপ হিসাবে উল্লেখ করা হয়েছে; এটি ছিলো একটি বিশেষ সত্রপ যা রাজমুকুটপ্রাপ্ত অধিপতি বা অভিপ্রেত উত্তরাধিকারীদের দ্বারা শাসিত হতো। খ্রিস্টপূর্ব চতুর্থ শতাব্দীতে হাখমানেশি সাম্রাজ্যের পতনের পরে ম্যাসেডোনিয়ার আক্রমণকারীদের বিরুদ্ধে ইরানের প্রতিরোধের কেন্দ্রবিন্দু ছিল ব্যাকট্রিয়া, তবে শেষ পর্যন্ত গ্রেট আলেকজান্ডারের পতন ঘটে। ম্যাসেডোনীয় বিজয়ীর মৃত্যুর পরে, ব্যাকট্রিয়া তার সেনাপতি প্রথম সিলিউকাস দ্বারা অধিকৃত হয়।
তা সত্ত্বেও, ব্যাকট্রিয়ার সত্রপ ডায়োডোটাস প্রথম কর্তৃক স্বাধীনতার ঘোষণার পরে অঞ্চলটি হারিয়েছিলেন সেনাপতি সেলুসিড; এভাবে গ্রিকো-ব্যাকট্রিয়ান এবং পরবর্তীকালে ইন্দো-গ্রীক রাজ্যের ইতিহাস শুরু হয়েছিল। খ্রিস্টপূর্ব ২য় শতাব্দীর মধ্যে ইরানি পার্থিয়ান সাম্রাজ্য দ্বারা দখলকৃত হয় ব্যাকট্রিয়া এবং ১ম শতাব্দীর গোড়ার দিকে ব্যাকট্রিয়া অঞ্চলগুলোতে ইউয়েজি কর্তৃক কুষাণ সাম্রাজ্য দ্বারা গঠিত হয়েছিল। ইরানের রাজাদের মধ্যে দ্বিতীয় সাসানীয় মহারাজা শাপুর প্রথম তৃতীয় শতাব্দীতে কুষাণ সাম্রাজ্যের পশ্চিম অংশগুলি জয় করেছিলেন এবং কুষাণ-সাসানিয়ান রাজ্য গঠিত হয়েছিল। ৪র্থ শতাব্দীতে সাসানিয়ানরা ব্যাকট্রিয়ার দখল হারায়, তবে ৬ষ্ঠ শতাব্দীতে পুনরায় দখল করেছিল। ৭ম শতকে ইরানের মুসলিম বিজয়ের সাথে সাথে ব্যাকট্রিয়ার ইসলামীকরণ শুরু হয়।
৮ম এবং ৯ম শতাব্দীতে ব্যাকট্রিয়া ছিলো একটি ইরানি রেনেসাঁ বা নবজাগরণের কেন্দ্র এবং অঞ্চলটিতে একটি স্বতন্ত্র সাহিত্যিক ভাষা হিসাবে নতুন ফারসি ভাষার আবির্ভাব ঘটে এই সময়ে। ব্যাকট্রিয়ার পূর্ব ইরানে পারস্যের সামান খুদার বংশধরদের দ্বারা গঠিত হয়েছিল সামানি সাম্রাজ্য; ফলশ্রুতিতে এই অঞ্চলে ফার্সি ভাষার বিস্তার এবং ব্যাকট্রিয়ান ভাষার অবনতি শুরু হয়।
প্রাচীন এবং মধ্যযুগীয় সময়ে ব্যাকট্রিয়া ছিলো ব্যাকট্রিয়া ও এর পার্শ্ববর্তী অঞ্চলগুলোর সাধারণ ও প্রচলিত ভাষা। ইসলাম ধর্মের উত্থানের পূর্বে জরাথ্রুস্টবাদ এবং বৌদ্ধধর্মই ছিল বেশিরভাগ ব্যাকট্রিয়ানের ধর্ম।
নাম
ইংরেজি নাম ব্যাকট্রিয়া শব্দটি এসেছে প্রাচীন গ্রিক Βακτριανή ( Baktriani/ব্যাকট্রিয়ানি) হতে, যা ব্যাকট্রিয়ান শব্দ βαχλο (ব্যাকলো)-এর গ্রিক সংস্করণ। সাদৃশ্যযুক্ত নামগুলির মধ্যে রয়েছে আবেস্তা বাখ্দি, আদিফার্সি বাখ্ত্রিস, মধ্যফার্সি  বাল্খ, আধুনিক ফার্সি بلخ ( বাল্খ), চীনা 大夏 (পিনিয়িন: Dàxià), লাতিন ব্যাকট্রিয়ানা এবং সংস্কৃত  बाह्लीक (বাহ্লীক)।
ভৌগোলিক বিবরণ
ব্যাকট্রিয়া মধ্য এশিয়ায় এমন একটি অঞ্চলে অবস্থিত ছিলো যেখানে আধুনিক সময়ে রয়েছে আফগানিস্তান এবং উজবেকিস্তান ও তাজিকিস্তানের বেশিরভাগ অংশ। দক্ষিণ এবং পূর্ব দিকে এটি হিন্দু কুশ পর্বতমালার সাথে সীমানাযুক্ত ছিল। পশ্চিমে এই অঞ্চলটি বৃহত্তর কারম্যানিয়ান মরুভূমির সাথে সীমাবদ্ধ ছিল এবং উত্তরে এটি অক্সাস নদী দ্বারা আবদ্ধ ছিল। বেশিরভাগ প্রাচীন গ্রিক কৃষিজ পণ্য উৎপাদন করার ক্ষমতা ও উর্বতার জন্য উল্লেখযোগ্য ছিলো ব্যাকট্রিয়া।
পিয়েরে লেরিচের মতে: "ব্যাকট্রিয়া, ব্যাকট্রা [ বাল্‌খ ] ছিলো যে অঞ্চলটির রাজধানী, এটি মূলত আমু দারিয়ার দক্ষিণে অঞ্চল নিয়ে গঠিত যেখানে মরুদ্যানে কৃষিকার্য বাল্খ (ব্যাকট্রা) [Balkh], তাশকুরগান [Tashkurgan], কুন্দুজ [Kunduz], সর-ই পোল [Sar-e Pol] এবং শিরিন তাগাও [Šīrīn Tagāō] নদী [ শিরিন তাগাব ] থেকে নেওয়া জলের উপর নির্ভরশীল। এই অঞ্চলটি মধ্য এশীয় ইতিহাসে প্রধান ভূমিকা পালন করেছিল। নির্দিষ্ট সময়ে ব্যাকট্রিয়ার রাজনৈতিক সীমা ব্যাকট্রিয়ান সমভূমির ভৌগোলিক পরিধি ছাড়িয়ে অনেকটা প্রসারিত হয়েছিল।"
আম্মার আল-বেলুচি
আম্মার আল-বেলুচি (عمار البلوشي, ʿআম্মার আল-বেলুচি; এছাড়া আম্মার আল-বেলুচি হিসেবেও প্রতিবর্ণীকরণ করা হয়, জন্ম: আলী আব্দুল আজিজ আলী ) মার্কিন গুয়ান্তানামো বে ক্যাম্পের কারাগারের আটক থাকা একজন পাকিস্তানি নাগরিক। তার বিরুদ্ধে কিছুু অভিযোগের মধ্যে রয়েছে "৯/১১ হামলাকারীদের সহায়তা করা, বিন লাদেনের সহায্যকারী হিসেবে কাজ করা এবং করাচিতে অবস্থিত যুক্তরাষ্ট্রের দূতাবাসে বিস্ফোরকের মাধ্যমে একটি বিমান বিধ্বস্ত করার পরিকল্পনা করা। যুক্তরাষ্ট্রের কর্মকর্তারাদের ধারণা মতে খালিদ শেখ মুহাম্মাদ (কেএসএম) রামজি ইউসেফের মতো আল-বেলুচি গোষ্ঠীর সদস্য এবং তিনি তার চাচা কেএসএমের "প্রধান লেফটেন্যান্ট" ছিলেন যিনি ১১ সেপ্টেম্বরের হামলার জন্য কেএসএমকে সাহায্য করেছিলে। তিনি তদন্তকারীকে বলেন যে, তিনি শত্রুদের বিরুদ্ধে জৈবিক অস্ত্র ব্যবহার করার জন্য আল-কায়দার সহায়তা নিয়েছিলেন। তিনি আফিয়া সিদ্দিকিকে বিবাহ করেন অতঃপর তাকে আবার তালাক দেন। মার্কিন সৈন্যদের গুলি করে হত্যা এবং আটক রাখার কারণে পাকিস্তানি এই জঙ্গিকে স্বেচ্ছাসেবীদের বিচারে দোষী সাব্যস্ত করা হয়।
শৈশব জীবন
আম্মার আল-বেলুচি কুয়েত শহরে জন্মগ্রহণ করেন। তিনি খালিদ শেখ মোহাম্মদের ভাতিজা ছিলেন, যিনি (৯/১১ হামলার সংগঠক) এবং রামজি ইউসেফের চাচাত ভাই ছিলেন। ১৯৯৩ বিশ্ব বাণিজ্য কেন্দ্রে বোমা হামলার অন্যতম একজন সংগঠক হিসেবে পরিচিত। বেলুচির বর্ধিত পরিবারগুলি জাতিগতভাবে বেলুচি এবং মূলত তারা বেলুচিস্তান থেকেই এসেছে। পারিবারিক প্রতিষ্ঠাতা এবং তার ভাই দেওবন্দি প্রচারক ছিলেন। ১৯৬০ এর দশকের দিকে তারা পরিবারসহ কুয়েতে দেশান্তরিত হয়েছিলেন।
বেলুচি কুয়েতে বেড়ে ওঠেন কিন্তু শৈশবের বেশিরভাগ সময় কাটিয়েছেন বালুচিস্তানেই। তবে তিনি ছিলেন একজন পাকিস্তানের নাগরিক। তিনি ছিলেন প্রশিক্ষিত কম্পিউটার প্রযুক্তিবিদ ও কম্পিউটার বিভিন্ন শাখায় অত্যন্ত পারদর্শী। তিনি পাশ্চাত্য পোশাক পরিধান করার পাশাপাশি নিজেকে একজন ব্যবসায়ী হিসাবে পরিচয় দিতেন। সাংবাদিক ডেবরা স্ক্রগগিনসের মতে, তিনি তার চাচাতো ভাই এবং চাচাদের সাথে বাল্যকাল থেকে গোপন যুদ্ধে যোগদানের জন্য প্রস্তুতি নেন। মার্কিন সরকারের তথ্য অনুযায়ী তার "প্রধান পরামর্শদাতা" ছিলেন তার চাচাত ভাই রামজি ইউসেফ, যিনি ১৯৯৩ সালে যুক্তরাষ্ট্রের বিখ্যাত ওয়ার্ল্ড ট্রেড সেন্টারে বোমা হামলা চালিয়েছিলেন।
তিনি ইংরেজিতে খুব দক্ষ ছিলেন এবং করাচির মোহাম্মদির মধু-প্রক্রিয়াজাতকরণ কোম্পানীতে কাজ করতেন। ১৯৯৮ সালে দুবাইয়ে একটি কক্ষ ভাড়া করেছিলেন সেখানে একটি ইলেকট্রনিক্স করপোরেশনের কম্পিউটার কারিগর হিসেবে কাজ করতেন। ট্রাইব্যুনালের প্রদত্ত সাক্ষ্য অনুযায়ী, তিনি খুব বড় মনের অধিকারী ছিলেন এবং সেইসাথে পশ্চিমা সাংস্কৃতিমনাও ছিলেন তিনি। তার প্রাক্তন স্ত্রী তদন্তকারীকে বলেছিলেন যে, বাস্তব জীবনে তিনি "খুব সহৃদয়বান মুসলিম" ছিলেন।
২০০৫-এ বাংলাদেশ
২০০৫-এ বাংলাদেশে সংঘটিত ঘটনাবলী।
ওয়াল্টার অ্যালেন জেনকিন্স
ওয়াল্টার অ্যালেন জেনকিন্স (১ এপ্রিল ১৮৯১ – ২৬ সেপ্টেম্বর ১৯৫৮) ছিলেন একজন ইংরেজ শিক্ষাবিদ। তিনি ১৯৫৩-১৯৫৬ সাল পর্যন্ত ঢাকা বিশ্ববিদ্যালয়ের ৭ম উপাচার্য হিসাবে দায়িত্ব পালন করেছিলেন। তিনি ২৬ সেপ্টেম্বর ১৯৫৬ সালে মৃত্যুবরণ করেন।
শিক্ষা
জেনকিন্স লন্ডনের এমানুয়েল কলেজ থেকে স্নাতক ডিগ্রি অর্জন করেন। পরে তিনি ১৯২৫ সালে শেফিল্ড বিশ্ববিদ্যালয় থেকে ডি.এস.সি. ডিগ্রি এবং কেমব্রিজ বিশ্ববিদ্যালয় থেকে লেগাম ডক্তর ডিগ্রি অর্জন করেন।
কর্মজীবন
জেনকিন্স ১৯১৬ সালে ভারতীয় শিক্ষা পরিষেবায় যোগ দেয়ার মধ্য দিয়ে তাঁর কর্মজীবন শুরু করেন। তারপরে তিনি ঢাকা কলেজে পদার্থবিজ্ঞানের অধ্যাপক হিসাবে দায়িত্ব পালন করেন। ১৯২২ সালে তিনি ঢাকা বিশ্ববিদ্যালয়ে পদার্থবিজ্ঞান বিভাগের অধ্যাপক ও বিভাগ প্রধান হিসাবে যোগদান করেন। ১৯২৬ সালে, তিনি বঙ্গ সরকারের বিশেষ অফিসার হিসাবে নিযুক্ত হন এবং ১৯৩৩ সাল পর্যন্ত তিনি চট্টগ্রামের বিদ্যালয়গুলির বিভাগীয় পরিদর্শক হিসাবে দায়িত্ব পালন করেন।
জেনকিন্স ১৯৪৫-৪৭ সাল পর্যন্ত বঙ্গ সরকারের সচিব হিসাবে দায়িত্ব পালন করেন।
জেনকিন্স ১৯৪৯-১৯৫৩ পর্যন্ত নর্থ স্ট্রাফোর্ডশায়ার বিশ্ববিদ্যালয় কলেজের (পরে যা কেলে বিশ্ববিদ্যালয় হয়) প্রথম রেজিস্ট্রার ছিলেন। তিনি ১৯৫৩ সালের নভেম্বর মাসে ঢাকা বিশ্ববিদ্যালয়ের উপাচার্য হিসাবে যোগদান করেন।
আনডেসিম্বর
আনডেসিম্বর (Undecimber) বা আনডিসেম্বর (Undecember) হলো বর্ষপঞ্জিকার ১৩ তম মাসের জন্য একটি নাম যদিও সাধারণ পঞ্জিকাতে মোট বারটি মাস থাকে। তেমনি ডিউডেসিম্বর (Duodecimber) বা ডিউডিসেম্বর (Duodecember) হলো ১৪ তম মাসের একটি নাম।
ব্যুৎপত্তি
আনডেসিম্বর শব্দটির উৎপত্তি হয়েছে লাতিন শব্দ undecim (আনডেসিম) থেকে, যার অর্থ এগারো। ডিসেম্বর এর সাথে সদৃশ্যতা রেখে নামটি গঠিত হয়েছে যদিও, গ্রেগরীয় বর্ষপঞ্জি এ ব্যবহৃত decem (ডিসেম) অর্থ “দশ”। অক্সফোর্ড ল্যাটিন ডিকশনারি অনুযায়ী আনডিসেম্বর শব্দটি (সংক্ষিপ্ত রূপ Vnde) রোমান শিলালিপি হতে লিপিবদ্ধ করা হয়েছে, যা ডিসেম্বর মাসের পরের মাসকে (কল্পিত) সংজ্ঞায়িত করে।
বিশ্ব পঞ্জিকা সংঘ এবং আইজাক আসিমভ সহ সাম্প্রতিক বেশ কয়েকজন লেখক "আনডিসেম্বর" এবং "ডিউডিসেম্বর"কে খ্রিষ্টপূর্ব ৪৪ সালে গৃহীত জুলীয় বর্ষপঞ্জির নভেম্বর এবং ডিসেম্বর মাসের মধ্যবর্তী দুটি মাস বলে উল্লেখ করেছেন। এই দাবির কোন সমসাময়িক প্রমাণ নেই। সিসারো তার নিজের ভাষায় মাসগুলোকে intercalaris prior (ইন্টারক্যালারিস প্রিওর) এবং intercalaris posterior (ইন্টারক্যালারিস পোস্টেরিওর) নামে উল্লেখ করেছেন।
ইতিহাসবিদ ক্যাসিয়াস ডিও বলেছেন যে, গলের ক্ষমতাপ্রাপ্ত প্রতিনিধি লিসিনাস খ্রিস্টপূর্ব ১৫ সালে দুটি মাস পঞ্জিকাতে যোগ করেছিলেন। কারণ তখনকার সময়ে প্রতি মাসে কর দিতে হতো। গ্রিক ভাষায় লেখার সময় ডিও মাস দুটির নাম উল্লেখ না করলেও আগস্ট ইম্যানুয়েল বেকার প্রস্তাব করেছিলেন যে, এগুলো আনডিসেম্বর এবং ডিউডিসেম্বর নামে ডাকা হয়ে থাকতে পারে। এটিই হতে পারে দাবিটির মূল কেন্দ্র।
এডউইন হাবল
এডউইন হাবল (১৮৮৯ - ১৯৫৩) একজন মার্কিন জ্যোতির্বিজ্ঞানী যিনি ছায়াপথ, মহাবিশ্বের সম্প্রসারণ এবং মহাবিশ্বের আকার-আকৃতি বিষয়ে বেশ কিছু গুরুত্বপূর্ণ পর্যবেক্ষণ করেছিলেন। তিনিই প্রথম আবিষ্কার করেছিলেন যে আমরা পৃথিবী থেকে যে কুণ্ডলাকার নীহারিকাগুলো দেখতাম সেগুলো প্রকৃতপক্ষে আমাদের আকাশগঙ্গা ছায়াপথের মতই এক ধরনের ছায়াপথ। তবে তার সবচেয়ে উল্লেখযোগ্য আবিষ্কার ছিল মহাবিশ্বের ক্রম সম্প্রসারণ আবিষ্কার।
শিক্ষা জীবন
হাবল মার্কিন যুক্তরাষ্ট্রের মিসৌরি অঙ্গরাজ্যের অন্তর্গত মার্শফিল্ডে জন্মগ্রহণ করেন। এরপর তিনি শিকাগো এবং ইলিয়নিসে উচ্চ মাধ্যমিক ও মাধ্যমিক শিক্ষা লাভ করেন। ১৯১০ সালে গণিত এবং জ্যোতির্বিজ্ঞান বিষয়ে স্নাতক ডিগ্রী অর্জন করেন। স্নাতক ওত্তর পর্যায়ে অক্সফোর্ড বিশ্ববিদ্যালয়ে পড়াশোনা করার জন্য তিনি রোড্‌স বৃত্তি পান। এই বিশ্ববিদ্যালয় থেকেই ১৯১২ সালে তিনি আইন শাস্ত্রে একটি ডিগ্রী অর্জন করেন। অক্সফোর্ডের অধ্যয়ন শেষে ১৯১৩ সালে যুক্তরাষ্ট্রে ফিরে এসে সপরিবারে কেন্টাকিতে বসবাস শুরু করেন। ১৯১৪ সাল পর্যন্ত তিনি কেন্টাকি ও ইন্ডিয়ানা রাজ্যের উচ্চ মাধ্যমিক ও মাধ্যমিক স্তরের স্কুলে শিক্ষকতা এবং আইন ব্যবসা করে সময় কাটান। ১৯১৪ সালে উইসকনসিনে শিকাগো বিশ্ববিদ্যালয়ের ইয়ার্কস মানমন্দিরে একটি গবেষণার পদ লাভ করেন। এই পদে যোগ দেয়ার উদদদেশ্যে তিনি কেন্টাকি ছেড়ে উইসকনসিন যাত্র করেন। ১৯১৭ সালে শিকাগো বিশ্ববিদ্যালয় থেকে জ্যোতির্বিজ্ঞানের উপর পিএইচডি ডিগ্রী অর্জন করেন।
প্রথম বিশ্বযুদ্ধ
এর অব্যবহিত পরেই মার্কিন জ্যোতির্বিজ্ঞানী জর্জ হেল তাকে ক্যালিফোর্নিয়ার মাউন্ট উইলসন মানমন্দিরে কাজ করার জন্য নিমন্ত্রণ জানান। জর্জ হেলের দাওয়াত পাওয়ার সমসাময়িক কালেই যুক্তরাষ্ট্র সরকার জার্মানির বিরুদ্ধে যুদ্ধ ঘোষণা করে এবং এর মাধ্যমে যুক্তরাষ্ট্র আনুষ্ঠানিকভাবে প্রথম বিশ্বযুদ্ধে (১৯১৪ - ১৯১৮) যোগ দেয়। হাবল দাওয়াত গ্রহণ না করে যুক্তরাষ্ট্রের সেনাবাহিনীতে একজন স্বেচ্ছাসেবক হিসেবে যোগ দেয়। তার পিএইচডি ডিগ্রী অর্জনের জন্য গৃহীত মৌখিক পরীক্ষা শেষের মাত্র তিন দিনের মাথায় তিনি সেনাবাহিনীতে রিপোর্ট করেন। সেনাবাহিনী প্রথমে তাকে ফ্রান্সে পাঠায় এবং এরপর থেকে ১৯১৯ সাল পর্যন্ত তিনি জার্মানিতে কর্মরত থাকেন। মেজর পদ নিয়ে তিনি সেনাবাহিনী থেকে অবসর গ্রহণ করেন।
মাউন্ট উইলসন মানমন্দির
অবশেষে ১৯১৯ সালে হাবল মাউন্ট উইলসন মানমন্দিরের নিমন্ত্রণ গ্রহণ করেন। এই মানমন্দিরে একটি ১০০-ইঞ্চি (২.৫-মিটার) হুকার দূরবীক্ষণ যন্ত্র ছিল। ১৯৪৮ সাল পর্যন্ত এই দূরবীনটি পৃথিবীর বৃহত্তম হুকার দূরবীন ছিল। কর্মজীবনের বাকি সময়টা তিনি এই মানমন্দিরে কাজ করেই কাটান; এখানেই তিনি জীবনের সবচেয়ে উল্লেখযোগ্য আবিষ্কার ও পর্যবেক্ষণগুলো করেন। দ্বিতীয় বিশ্বযুদ্ধের (১৯৩৯ - ১৯৪৫) কারণে তার গবেষণা কর্ম কিছুটা বাধাগ্রস্ত হয়। এই মহাযুদ্ধের সময় তিনি যুক্তরাষ্ট্রের যুদ্ধ বিভাগের দূরপাল্লার ক্ষেপণাস্ত্র বিশেষজ্ঞ হিসেবে কাজ করেন।
গবেষণাকর্ম
ইয়ার্কস মানমন্দিরে কাজ করার সময় হাবল আকাশে কিছু কুণ্ডলাকার বস্তু খুব নিবিঢ়ভাবে পর্যবেক্ষণ করেছিলেন। এই কুণ্ডলীগুলো ছিল পৃথিবী থেকে দৃশ্যমান নীহারিকা। অবশ্য বর্তমানে একে আর নীহারিকা বলা যায় না। বর্তমানে একটি ছায়াপথের অভ্যন্তরে ধূলি এবং গ্যাসের মেঘকে নীহারিকা বলা হয়। হাবল যখন এই পর্যবেক্ষণ করেছিলেন তখন জ্যোতির্বিজ্ঞানীরা নীহারিকা ও দূরবর্তী ছায়াপথসমূহের মধ্যে পার্থক্য করতে পারতেন না। কারণ উভয়কেই কুণ্ডলীত বস্তুর মত দেখাতো।
প্রথম বিশ্বযুদ্ধের পর মানমন্দিরের হুকার দূরবীনটি ব্যবহার করে হাবল নীহারিকা সম্বন্ধে অনেকগুলো গুরুত্বপূর্ণ পর্যবেক্ষণ করেন। তিনি প্রথমেই আকাশগঙ্গার বাইরে অবস্থিত বলে ধারণা করা হতো এমন সব নীহারিকার অভ্যন্তরে কোন বিষম তারা আছে কিনা তা খুঁজতে লাগলেন। ১৯২৩ সালে তিনি অ্যান্ড্রোমিডা নীহারিকার (বর্তমানে যা গ্রেট অ্যান্ড্রোমিডা কুণ্ডলাকার ছায়াপথ নামে পরিচিত) অভ্যন্তরে একটি বিষম তারা আবিষ্কার করেন। এর মাত্র এক বছরের মধ্যে অ্যান্ড্রোমিডা নীহারিকার ভিতরে তিনি ১২ টি বিষম তারা আবিষ্কার করেন। এই বিষম তারাগুলোকে বিভিন্নভাবে পর্যবেক্ষণ করার মাধ্যমে তিনি বের করেন যে, পৃথিবী থেকে অ্যান্ড্রোমিডা নীহারিকার দূরত্ব প্রায় ৯০০,০০০ আলোক বর্ষ। আকাশগঙ্গার ব্যাস প্রায় ১০০,০০০ আলোক বর্ষ। সুতরাং হাবলের পর্যবেক্ষণ প্রমাণ করে যে অ্যান্ড্রোমিডা নীহারিকা পৃথিবীর ছায়াপথের বাইরে এবং এ থেকে অনেক দূরে অবস্থিত।
হাবল অ্যান্ড্রোমিডা ছাড়াও আরও অনেকগুলো তারাসমৃদ্ধ নীহারিকা আবিষ্কার করেন যারা আকাশগঙ্গার বাইরে অবস্থিত। এগুলো পর্যবেক্ষণ করে তিনি দেখতে পান যে এদের মধ্যস্থিত উপাদানের সাথে আকাশগঙ্গার অভ্যন্তরস্থ উপাদানের অনেক মিল রয়েছে। এই নীহারিকা নামীয় বস্তুগুলোর মধ্যে তারার গুচ্ছ বিদ্যমান যাদেরকে বর্তুলাকার স্তবক বলা হয়; এছাড়াও এতে আছে নবতারা। নবতারাগুলো হঠাৎ হঠাৎ অত্যন্ত উজ্জল হয়ে উঠে। এসমস্ত পর্যবেক্ষণের সাপেক্ষে ১৯২৪ সালে তিনি প্রস্তাব করেন যে এই নীহারিকাগুলো প্রকৃতপক্ষে আমাদের ছায়াপথের বাইরে অবস্থিত অন্যান্য ছায়াপথ। তার প্রস্তাবিত এই তত্ত্ব দ্বীপ মহাবিশ্ব তত্ত্ব (Island Universe Theory) নামে পরিচিতি লাভ করে। এই ছায়াপথগুলো নিয়ে তার গবেষণা অব্যাহত থাকে। ১৯২৫ সালে তিনি ছায়াপথগুলোকে নিয়মিত এবং অনিয়মিত গঠনের ছায়াপথ নামীয় দুইটি শ্রেণীতে বিভক্ত করেন। মূলত ছায়াপপথগুলোর আকৃতি এবং গাঠনিক ধর্মের ভিত্তিতে এই শ্রেণীবিন্যাস করা হয়। শতকরা ৯৭ ভাগ ছায়াপথই নিয়মিত গঠনের। নিয়মিত গঠনের ছায়াপথগুলো প্রধানত উপবৃত্তাকার বা কুণ্ডলাকার হয়ে থাকে। কুণ্ডলাকার ছায়াপথগুলৌকে আবার হাবল ২ ভাগে ভাগ করেছিলেন: সাধারণ কুণ্ডলাকার ছায়াপথ এবং রেখাঙ্কিত কুণ্ডলাকার ছায়াপথ। কোন নির্দিষ্ট আকৃতি বা গঠন নেই এমন ছায়াপথের সংখ্যা শতকরা মাত্র তিন ভাগ বলে হাবল উল্লেখ করেন।
হাবল তার আবিষ্কৃত এবং শ্রেণীবিন্যাসকৃত ছায়াপথগুলো থেকে পৃথিবীর দূরত্ব বের করা শুরু করেন। এজন্য তিনি মূলত বিষম তারাগুলোর পর্যবেকক্ষণ থেকে প্রাপ্ত মান ব্যবহার করতেন। তার হিসাবকৃত এই দূরত্বসমূহের সাথে তিনি পৃথিবীর সাপেক্ষে ছায়াপথগুলোর গতিবেগের পরিমাপের তুলনা করতে শুরু করেন। অনেক জ্যোতির্বিজ্ঞানীই তার পূর্বে ছায়াপথসমূহের গতিবেগ হিসাব করেছিলেন যখন এগুলো ছায়াপথ হিসেবেই চিহ্নিত হতোনা। এদের মধ্যে উল্লেখযোগ্য হলেন মার্কিননৱ জ্যোতির্বিজ্ঞানী ভেস্টো সিলফার যিনি ১৯১০ এবং ১৯২০-এর দশকে অনেকগুলো ছায়াপথের গতিবেগ হিসাব করেছিলেন। জ্যোতির্বিজ্ঞানীরা ছায়াপথসমূহের লোহিত অপসারণের মান হিসাব করে এদের গতিবেগ বের করতেন। একটি বস্তু যে বিকিরণ প্রদান করে তার ফলেই লোহিত অপসারণের সৃষ্টি হয়। ডপলার ক্রিয়ার কারণে লোহিত অপসারণ হয়। মূলত যখন পর্যবেক্ষক থেকে ক্রমশ পশ্চাদপসরমান বস্তু কর্তৃক বিকীর্ণ রশ্মি তরঙ্গদৈর্ঘ্য দৃশ্যমান আলোর ব্যাপ্তীতে হয় তখন তরঙ্গদৈর্ঘ্যের মান লাল আলোর তরঙ্গদৈর্ঘ্যের সমান হয়। এ থেকেই বোঝা যায় যে জ্যোতিষ্কগুলো ক্রমশ পশ্চাদপসরণ করছে। স্লিফারসহ অন্যান্য জ্যোতির্বিজ্ঞানীরা এই পর্যবেক্ষণ করেছিলেন। হাবল নিজেও এই ফলাফল লাভ করেন।
১৯২৯ সালে হাবল ছায়াপথসমূহের দূরত্বের সাথে এদের পশ্চাদপসরণের বেগের তুলনা করেন। এর ফলে তিনি অত্যন্ত প্রকট একটি সম্পর্ক প্রতিষ্ঠা করতে সমর্থ হন: একটি ছায়াপথ পৃথিবী থেকে থেকে যত দূরে অবস্থিত তার পশ্চাদপসরণের বেগও তত বেশি। এই নীতিটি হাবল কর্তৃক আবিষ্কৃত ৪৬টি ছায়াপথের ক্ষেত্রেই সত্য প্রমাণিত হয়‌; এমনকি এর পরে হাবল এবং অন্যান্য বিজ্ঞানী কর্তৃক আবিষ্কৃত সবগুলো ছায়াপথের ক্ষেত্রেই এর সত্যতা আবিষ্কৃত হয়। এই নীতিটিকেই বর্তমানে হাবলের নীতি নামে অভিহিত করা হয়। পরিশেষে হাবল বলেন যে বেগ এবং দূরত্বের মধ্যে এই সম্পর্ক নিঃসন্দেহে প্রমাণ করে যে মহাবিশ্ব ক্রমশ সম্প্রসারিত হচ্ছে। এর আগে ১৯২৭ সালে বেলজীয় বিজ্ঞানী জর্জেস লেমাইট্‌র মহাবিশ্বের একটি নকশা প্রণয়ন করেছিলেন যা আইনস্টাইনের আপেক্ষিকতার সাধারণ তত্ত্বকে একত্রীভূত করেছিল। লেমাইট্‌র একটি সম্প্রসারণশীল মহাবিশ্বের নকশাই করেছিলেন কিন্তু হাবলই প্রথম বিজ্ঞানী যিনি এর সপক্ষে একটি পর্যবেক্ষণমূলক প্রমাণ উপস্থাপন করতে সমর্থ হন।
বেগ এবং দূরত্বের মধ্যে এই সম্পর্ক প্রতিষ্ঠা করতে যেয়ে হাবল একটি ধ্রুবকের গোড়াপত্তন করেন যা হাবল ধ্রুবক নামে পরিচিত। বিজ্ঞানীরা হাবল ধ্রুবকের সঠিক মান আজও বের করতে পারেননি। পারলে মহাবিশ্বের সঠিক বয়স এবং মানুষের পক্ষে পর্যবেক্ষণযোগ্য মহাবিশ্বের ব্যাসার্ধ্য উভয়টিই জানা যেতো। মহাবিশ্ব অসীম হতে পারে, কিন্তু এর পুরোটা আমরা পর্যবেক্ষ করতে পারবো না। দূরত্বের সাথে সাথে যদি বেগও বাড়তে থাকে তবে এমন ছায়াপথ অবশ্যই থাকবে যার বেগ আলোর বেগের সমান। সেই ছায়াপথ থেকে পৃথিবীর দূরত্বই হবে পর্যবেক্ষণযোগ্য মহাবিশ্বের ব্যাসার্ধ্য। কারণ এই ছায়াপথ থেকে আলো কখনোই পৃথিবীতে পৌঁছাতে পারবেনা। আর এর বাইরের কিছু দেখাও তাই অসম্ভব। এই ব্যাসকে হাবল ব্যাসার্ধ্য বলে।
১৯৩০-এর দশকে হাবল ছায়াপথসমূহের বণ্টন নিয়ে গবেষণা করেন। তার পর্যবেক্ষণের ফলাফল হতে দেখা যায় ছায়াপথগুলো মহাকাশে সমসত্বভাবে বিন্যস্ত। হাবল বলেন যে আকাশগঙ্গার তলে এবং এই তলের সাপেক্ষে দৃশ্যমান অঞ্চলে দৃশ্যমান ছায়াপথের সংখ্যা কম হবে। কারণ অতিরিক্ত ধূলির কারণে বাইরের ছায়াপথ থেকে আসা আলো পৃথিবীতে আসতে বাঁধাগ্রস্ত হবে।
পুরস্কার ও সম্মাননা
হাবল আমৃত্যু গবেষণা করেছেন। দক্ষিণ ক্যালিফোর্নিয়ায় অবস্থিত মাউন্ট পালোমার মানমন্দিরের জন্য ২০০-ইঞ্চি (৫০৮-সে.মি.) দূরবীনের (হেল দূরবীন) নির্মাণের কাজে তিনি প্রত্যক্ষভাবে জড়িত ছিলেন। ১৯৪৮ সালে এর নির্মাণকাজ শেষ হয়। এই সময় থেকে শুরু করে ১৯৯০ সাল পর্যন্ত এটি ছিল পৃথিবীর সর্ববৃহৎ দূরবীন। এই সালে হাওয়াইয়ে অবস্থিত মাউনা কিয়া মানমন্দিরের জন্য নির্মীত কেক দূরবীন নির্মীত হয়। এরপর থেকে এটিই সর্ববৃহৎ। হাবল মহাকাশ দূরবীন একটি শক্তিশালী দূরবীক্ষণ যন্ত্র যা পৃথিবীকে কেন্দ্র করে ঘূর্ণায়মান একটি কৃত্রিম উপগ্রহের মাধ্যমে ১৯৯০ সালে মহাকাশে পাঠানো হয়েছে। এই দূরবীনটির নাম বিজ্ঞানী হাবলের নামে রাখা হয়েছে। এছাড়া তিনি বেশ কিছু পুরস্কার পেয়েছেন:
বেলায়েত হুসাইন
জন্ম ও বংশ
বেলায়েত হুসাইন ১৯১০ সালে চাঁদপুর জেলার অন্তর্গত শাহারাস্তি উপজেলার সূচীপাড়া দক্ষিণ ইউনিয়নের কৃষ্ণপুরের (বর্তমানে বেলায়েত নগর) এক সম্ভ্রান্ত মুসলিম পরিবারে জন্মগ্রহণ করেন। তার বাবা মুনশী আব্দুল জলীল এবং মা সাইয়েদা খাতুন। তিন বছর বয়সে তার বাবা মারা যান এবং ছয় বছর বয়সে তার মা মারা যান।
শিক্ষা জীবন
তিনি ফরিদগঞ্জের বারোপাইকা মাদ্রাসায় প্রাথমিক শিক্ষা লাভ করেন। তারপর পার্শ্ববর্তী ইসলামিয়া মাদ্রাসায় মাধ্যমিক পড়াশোনা সমাপ্ত করেন। ১৯৪৬ সালে ঢাকার জামিয়া হোসাইনিয়া আশরাফুল উলুম বড় কাটারা মাদ্রাসায় দাওরায়ে হাদিস (মাস্টার্স) সমাপ্ত করেন। এখানে তার শিক্ষকদের মধ্যে রয়েছে: শামসুল হক ফরিদপুরী, মোহাম্মদ উল্লাহ হাফেজ্জী সহ প্রমুখ।
কর্ম জীবন
শামসুল হক ফরিদপুরীর পরামর্শে তিনি জামিয়া ইসলামিয়া দারুল উলুম খাদেমুল ইসলাম গওহরডাঙ্গা মাদ্রাসায় শিক্ষক হিসেবে কর্মজীবন শুরু করেন। পরবর্তীতে তিনি জামিয়া আরাবিয়া কাসেমুল উলুম জাফরাবাদ মাদ্রাসার মুহতামিমের (অধ্যক্ষ) দায়িত্ব পান। দায়িত্ব পাওয়ার পর তিনি এটিকে দাওরায়ে হাদিসে (মাস্টার্স) উন্নীত করেন। এছাড়াও তিনি ঢাকার কামরাঙ্গীরচরের জামিয়া নূরিয়া ইসলামিয়ার সহ-প্রতিষ্ঠাতা।
তিনি প্রায় ৬০ বছর গবেষণা করে “নূরানী শিক্ষা পদ্ধতি” আবিষ্কার করেন।
মোহাম্মদ উল্লাহ হাফেজ্জীর পরামর্শে ১৯৮১ সালে তিনি ঢাকায় নূরানী কেন্দ্রের কাজ শুরু করেন এবং ১৯৮৪ সালে নূরানী তালিমুল কুরআন বোর্ড বাংলাদেশ প্রতিষ্ঠা করেন। তিনি এই বোর্ডের সভাপতি ছিলেন।
চাঁদপুরে নূরানী তালিমুল কুরআন মাদ্রাসা সহ বেশ কয়েকটি মাদ্রাসা প্রতিষ্ঠা ও পরিচালনা করেছেন।
তাকে মরণোত্তর শায়খুল কুরআন উপাধিতে ভূষিত করা হয়েছে।
মৃত্যু
২০১২ সাল থেকে ব্রেন স্ট্রোক ও বার্ধক্যজনিত কারণে তিনি শয্যাশায়ী ছিলেন। ২০১৭ সালের ২৪ জুন ঢাকার মোহাম্মদপুরের নিজ বাসায় মৃত্যুবরণ করেন। তারাবীর নামাযের পর বায়তুল মোকাররম জাতীয় মসজিদে তার জানাজার নামাজ অনুষ্ঠিত হয়। চাঁদপুরে তার প্রতিষ্ঠিত নূরানী তালিমুল কুরআন মাদ্রাসা সংলগ্ন কবরস্থানে তাকে দাফন করা হয়।
বরকাকানা-নেতাজি এস.সি.বোস গোমো রেলপথ
বারকাকানা-নেতাজি এসসিবোস গোমোহ রেলপথ হল একটি রেললাইন যা ভারতের বরকাকানা এবং গোমোহকে সংযুক্ত করে। এই ট্র্যাকটি পূর্ব মধ্য রেলওয়ের আওতাধীন। বিভাগটি বোকারো স্টিল সিটি এবং আদ্রার মধ্য দিয়ে দক্ষিণ পূর্ব রেলওয়ের সাথে সংযুক্ত।
ইতিহাস
১৮৬৬ সালে হাওড়া থেকে দিল্লি পর্যন্ত রেল সংযোগের কাজ শেষ হলে, ইস্ট ইন্ডিয়ান রেলওয়ে হাওড়া-দিল্লি প্রধান লাইনের দূরত্ব কমানোর জন্য ক্রমাগত প্রচেষ্টা চালাচ্ছিল। বেশ কয়েকটি সমীক্ষার পর, একটি ১৮৮৮-৮৯ সালে এবং আরও দুটি পরবর্তীকালে, ধানবাদ থেকে কোডারমা এবং গয়া হয়ে মুঘল সরাই পর্যন্ত একটি রুট নির্ধারণ করা হয়। এই অংশের প্রধান কাজগুলি হল দেহরিতে সোন নদীর উপর একটি সেতু, এবং গুরপা ও গুজহান্ডির মধ্যে টানেলিং এবং ঘাট লাইন নির্মাণ।
চন্দ্রপুরা-মুড়ি-রাঁচি-হাতিয়া লাইন ১৯৫৭ সালে শুরু হয় এবং ১৯৬১ সালে শেষ হয়।
১৯০২ সালে, EIR-এর একটি শাখা লাইন সোন ইস্ট ব্যাঙ্ক (পরে নামকরণ করা হয় সোন নগর ) থেকে ডাল্টনগঞ্জ পর্যন্ত খোলা হয়। দক্ষিণ করণপুরা কয়লাক্ষেত্রের উন্নয়নের সাথে মধ্য ভারত কোলফিল্ড রেলওয়ে ১৯২৭ সালে গোমোহ থেকে বারকাকানা পর্যন্ত এবং ১৯২৯ সালে বারকাকানা থেকে ডাল্টনগঞ্জ পর্যন্ত একটি লাইন চালু করে। এই লাইনগুলি পরবর্তীতে EIR দ্বারা নেওয়া হয়।
বিদ্যুতায়ন
আসানসোল থেকে নেতাজি এসসি বোস গোমোহ পর্যন্ত এই বিভাগের প্রধান লাইনের প্রসারিত বিদ্যুতায়ন ১৯৬০-৬১ সালে সম্পন্ন হয়। নেতাজি এসসি বোস গোমোহ থেকে গয়া পর্যন্ত প্রসারিত বিদ্যুতায়ন ১৯৬১-৬২ সালে সম্পন্ন হয়।
গোমোহ-বরকাকানা লাইনে উভয় প্রান্ত থেকে বিদ্যুতায়ন করা হয়: ১৯৮৬-৮৭ সালে গোমোহ থেকে ফুসরো, ১৯৯৬-৯৭ সালে বরকাকানা থেকে দানিয়া, ১৯৯৭-৯৮ সালে গোমিয়া থেকে গোমিয়া এবং গোমিয়া থেকে জরান্ডিহ।
লোকো শেড
নেতাজি এসসি বোস গোমোর একটি বৈদ্যুতিক লোকো শেড রয়েছে যার ধারণক্ষমতা ১২৫+ লোকো রয়েছে৷ শেডের লোকোগুলির মধ্যে রয়েছে WAG-7, WAG-9, WAG-9I, WAP-7। WAP-7 লোকো মর্যাদাপূর্ণ হাওড়া রাজধানী এক্সপ্রেসে পরিষেবা প্রদান করে।
বোকারো স্টিল সিটিতে WDM-2 এবং WDM-3A লোকো সহ একটি ডিজেল লোকো শেড রয়েছে। বোকারো স্টিল প্ল্যান্টের জন্য এটির একটি বড় ইয়ার্ড রয়েছে।
রেলওয়ে পুনর্গঠন
১৯৫২ সালে, পূর্ব রেলওয়ে, উত্তর রেলওয়ে এবং উত্তর পূর্ব রেলওয়ে গঠিত হয়। ইস্টার্ন রেলওয়ে গঠিত হয়েছিল ইস্ট ইন্ডিয়ান রেলওয়ে কোম্পানির একটি অংশ নিয়ে, পূর্বে মুঘলসরাই এবং বেঙ্গল নাগপুর রেলওয়ে। উত্তর রেলওয়ে মোগলসরাই, যোধপুর রেলওয়ে, বিকানের রেলওয়ে এবং পূর্ব পাঞ্জাব রেলওয়ের পশ্চিমে ইস্ট ইন্ডিয়ান রেলওয়ে কোম্পানির একটি অংশ নিয়ে গঠিত হয়। উত্তর পূর্ব রেলওয়ে গঠিত হয় অওধ এবং তিরহুত রেলওয়ে, আসাম রেলওয়ে এবং বোম্বে, বরোদা এবং মধ্য ভারত রেলওয়ের একটি অংশ নিয়ে। পূর্ব মধ্য রেলওয়ে ১৯৯৬-৯৭ সালে তৈরি করা হয়।
জ্যুল অফমান
জ্যুল আলফোঁস অফমান (Jules Alphonse Hoffman; আ-ধ্ব-ব: [ʒyl ɔfman]; জন্ম ২রা আগস্ট, ১৯৪১) লুক্সেমবার্গে জন্মগ্রহণকারী ফরাসি জীববিজ্ঞানী। যুবক বয়সে লুক্সেমবার্গে বেড়ে ওঠার সময় তিনি তার পিতা জোযে অফমানের প্রভাবের অধীনে পোকামাকড়ের প্রতি গভীর আগ্রহী হন। অবশেষে জীব মডেল হিসাবে পোকামাকড় ব্যবহার করে জীববিজ্ঞানের জগতে তরুণ অফমানের পদার্পণ ঘটে। বর্তমানে তিনি স্ত্রাসবুর বিশ্ববিদ্যালয়ে একটি অনুষদে কর্মরত আছেন। তিনি ফ্রান্সের স্ত্রাসবুর শহরে অবস্থিত "জাতীয় বৈজ্ঞানিক গবেষণা কেন্দ্রের" (সঁত্র নাসিওনাল দে র‍্যশের্শ সিয়ঁতিফিক, সংক্ষেপে সেএনআরএস) প্রশাসক পরিষদের একজন গবেষণা পরিচালক এবং সদস্য। তিনি ফরাসি বিজ্ঞান অ্যাকাডেমির উপ-সভাপতি (২০০৫-২০০৬) এবং সভাপতি (২০০৭-২০০৮) পদে নির্বাচিত হয়েছিলেন। ২০১০ খ্রিস্টবাদে অফমান এবং মার্কিন চিকিৎসাবিজ্ঞানী ব্রুস বয়েটলারকে যৌথভাবে "জন্মগত প্রতিবন্ধকতা সক্রিয়করণ সম্পর্কিত আবিষ্কার" এর জন্য শারীরবিজ্ঞানে নোবেল পুরস্কারের ভূষিত করা হয়েছিল।
জাপানের চলচ্চিত্র
জাপানের চলচ্চিত্র (日本映画 নিহান ইগা, যা ঘরোয়াভাবে 邦 画 হোগা, "ঘরোয়া সিনেমা" নামে পরিচিত) এর একটি ইতিহাস আছে যা ১০০ বছরেরও বেশি সময় ধরে ছড়িয়ে। জাপান বিশ্বের অন্যতম প্রাচীন এবং বৃহত্তম চলচ্চিত্র শিল্পের একটি; ২০১০ সালের হিসাব অনুযায়ী এটির উৎপাদনকারী চলচ্চিত্রের সংখ্যা বিশ্বে চতুর্থতম। ২০১১ সালে জাপান ৪১১ টি ফিচার চলচ্চিত্র তৈরি করে যার আয়ের পরিমাণ ২৩.৩৮ বিলিয়ন মার্কিন ডলার যা একটি বক্স অফিসের ৫৪.৯% অর্জন করে। ১৮৯৭ সালে যখন প্রথম বিদেশী ক্যামেরা ম্যান জাপানে আসে তখন থেকে সিনেমা তৈরি করা হচ্ছে। এশিয়ার সেরা চলচ্চিত্রগুলির একটি দৃশ্য এবং সাউন্ড লিস্টে, জাপানীজ কাজগুলি শীর্ষ ১২ টির মধ্যে আটটি করেছে, সঙ্গে টোকিও স্টোরি (১৯৫৩) যার স্থান এক নম্বরে। জাপান শ্রেষ্ঠ বৈদেশিক ভাষা চলচ্চিত্রের জন্য চারবার একাডেমি অ্যাওয়ার্ড জিতেছে, অন্য কোনও এশিয়ান এশিয়ান দেশের চেয়ে বেশি।
প্রারম্ভিক নীরব যুগ
১৮৯৪ সালে কিনেতােস্কোপ মার্কিন যুক্তরাষ্ট্রে প্রথম বাণিজ্যিকভাবে প্রদর্শিত হয় টমাস এডিসনের দ্বারা, ১৮৯৬ সালের নভেম্বরে ভিটাস্কপ এবং লুমেরি ব্রাদারসের চলচ্চিত্র সর্বপ্রথম জাপানে দেখানো হয়েছিল ব্যবসায়ীদের দ্বারা। লুমিয়ের ক্যামেরাম্যানরাই প্রথম ছিল যারা জাপানে শুটিং করে। চলমানচিত্র, তবে, জাপানিদের জন্য পুরোপুরি এটি একটি নতুন অভিজ্ঞতা ছিল না কারণ  তাদের প্রাক-সিনেম্যাটিক ডিভাইস যেমন গেনতো (উতুসী-ই) বা জাদু ল্যান্টারের সমৃদ্ধ ঐতিহ্য ছিল।  ১৮৯৭ সালের শেষের দিকে প্রথম সফল জাপানী চলচ্চিত্রটি টোকিওতে দৃষ্টিপাত করে।
১৮৯৮ সালে কিছু ভৌতিক চলচ্চিত্র তৈরি করা হয়, দি শিরো আসানো শর্টস বেকে জিজো (জিজো দি স্পুক / 化 け 地 蔵) এবং শিনিন নো সোসী (একটি লাশের পুনরুত্থান)। প্রথম ডকুমেন্টারী, দি শর্ট 'গীশা নো তদোদরী' (芸 者 の 手 踊 り), ১৮৯৯ সালের জুনে তৈরি করা হয়। সুনামিচি শিবাটা মমিজিঘারি সহ বেশ কয়েকটি প্রাথমিক চলচ্চিত্র তৈরি করেন। প্রারম্ভিক চলচ্চিত্রগুলি ঐতিহ্যগত থিয়েটার দ্বারা প্রভাবিত ছিল - উদাহরণস্বরূপ, কাবুকি এবং বুনরকু।
জাপানের বিংশ শতাব্দীর থিয়েটারের প্রারম্ভে বেনসি ভাড়া করা হয়, গল্পপাঠক যারা পর্দার পাশে বসে থাকে এবং নীরব চলচ্চিত্রগুলি বর্ণনা করে। তারা কাক্কি জুররি, কোদেন গল্পকেন্দ্র, থিয়েটার বার্কার এবং মৌখিক গল্প বলার অন্যান্য রূপের বংশধর ছিল। বেনসি পশ্চিমের সিনেমা থেকে নীরব চলচ্চিত্রের মত গানের সাথে সংগৃহীত হতে পারে। ১৯৩০-এর দশকের প্রথম দিকে শব্দটির আবির্ভাবের পর, বেনসি ধীরে ধীরে হারিয়ে যায়।
পেশাগতভাবে একটি চলচ্চিত্রে অভিনয় করার জন্য প্রথম নারী জাপানি অভিনেতা ছিলেন নর্তক / অভিনেত্রী টোকুকো নাগাই তালাগি, যিনি ১৯১১ ও ১৯১৪ সালের মধ্যে আমেরিকান ভিত্তিক থানহাউজার কোম্পানির জন্য চারটি শর্টসয়ে উপস্থিত ছিলেন।
১৯২০
১৯২০ এর দশকের মাঝামাঝি সময়ে জাপানি চলচ্চিত্রগুলি বিদেশী চলচ্চিত্রের বিরুদ্ধে জনপ্রিয়তা অর্জন করে।
১৯৩০
১৯৩০ এর দশকে জাপানেও নীরব ছায়াছবি তৈরি করা শুরু হয়। কয়েকটি জাপানী শর্টস ১৯২০ এবং ১৯৩০ সালে তৈরি হয়, কিন্তু জাপানের প্রথম বৈশিষ্ট্য-দৈর্ঘ্য টকী ছিল ফুজিওয়ার ইয়োইই নো ফুরুসাতো (১৯৩০), যা মিনা টকী সিস্টেম ব্যবহার করত।
১৯৪০
দ্বিতীয় বিশ্বযুদ্ধ এবং দুর্বল অর্থনীতির কারণে, জাপানে বেকারত্ব ব্যাপক হয়ে ওঠে এবং চলচ্চিত্র শিল্পের ক্ষতি হয়। এই সময়ের মধ্যে, যখন জাপান তার সাম্রাজ্যের বিস্তার ঘটায়, তখন জাপানী সরকার জাপানের সাম্রাজ্যের গৌরব ও অদ্বিতীয়তা প্রদর্শনের জন্য চলচ্চিত্রকে প্রচারের সরঞ্জাম হিসেবে দেখেছিল। এইভাবে, এই সময়ের অনেক চলচ্চিত্র দেশপ্রেমিক এবং সামরিক শক্তিমান থিমকে চিত্রিত করে।
মেনীচি ফিল্ম অ্যাওয়ার্ড ১৯৪৬ সালে তৈরি করা হয়েছিল।
১৯৫০
১৯৫০ এর দশককে জাপানী চলচ্চিত্রের সুবর্ণ যুগ বলা হয়।
১৯৫৪ সালে জাপানের দুটি প্রভাবশালী চলচ্চিত্র মুক্তি পায়। প্রথমটি ছিল কুরোসাওয়া মহাকাব্যের সপ্তম সামুরাই, ভাড়াটে শামুরায়ের একটি ব্যান্ড সম্পর্কে, যারা চোরদের এক ধর্ষিত গ্যাং থেকে অসহায় গ্রাম রক্ষা করে। একই বছর, ইশিরো হন্ডা অ্যান্টি-পারমাণবিক দৈত্য গডজিলা চলচ্চিত্র তৈরি করে যা জাপানের একটি আন্তর্জাতিক আইকন হয়ে ওঠে।
১৯৬০
১৯৬০ এর দশকে চলচ্চিত্র তৈরির সংখ্যা এবং সিনেমার দর্শকরা শিখরে পৌঁছেছেন। বেশীরভাগ চলচ্চিত্র ডাবল বিলগুলিতে দেখানো হয়েছে, যার অর্ধেকের একটি "প্রোগ্রামের ছবি" বা বি-সিনেমা হচ্ছে। একটি সাধারণ প্রোগ্রাম ছবি চার সপ্তাহে শুটিং করা হতো।
১৯৬০ এর দশকে জাপানী চলচ্চিত্রের বিশাল স্তরটিও অনেক ক্লাসিক ছিল। আকিরা কুরোসাওয়া ১৯৬১ সালে ক্লাসিক চলচ্চিত্র ইয়োযিম্বো পরিচালনা করেন।
১৯৭০
টেলিভিশন সম্প্রচারের কারণে ১৯৭০ এর দশকে চলচ্চিত্রের দর্শকদের পতন ঘটেছিল। ১৯৬০ সালে মোট শ্রোতারা ১.২ বিলিয়ন হ্রাস করে ১৯৮০ সালে ০.২ বিলিয়ন।
১৯৮০
১৯৮০ এর দশকে প্রধান জাপানী চলচ্চিত্র স্টুডিয়োগুলোর পতন এবং তাদের সিনেমার সাথে সংযুক্ত শৃঙ্খলগুলির পতন ঘটে, প্রধান স্টুডিও তোহো এবং টয়ই সবেমাত্র ব্যবসায়ে থাকত।
২০০০
জাপানে প্রদর্শিত চলচ্চিত্রের সংখ্যা ক্রমান্বয়ে বৃদ্ধি পেয়েছে। যেমন ২০০৬ সালে মুক্তি পেয়েছে প্রায় ৪২১ টি চলচ্চিত্র। জাপানি টেলিভিশন সিরিজের উপর ভিত্তি করে করা সিনেমা এই সময়ের মধ্যে বিশেষভাবে জনপ্রিয় ছিল। জাপানি চলচ্চিত্র উৎপাদনের ৬০ শতাংশ জন্য এখন এনিমে চলচ্চিত্র থেকে আসে। জাপান ও বিদেশে এনিমে প্রচুর পরিমাণে জনপ্রিয়তা পায়, ফলে ১৯৯০ ও ২০০০ দশক "জাপানী চলচ্চিত্রের দ্বিতীয় গোল্ডেন এজ" হিসেবে বিবেচিত হয়।
যদিও বাণিজ্যিক সাফল্য না পেলেও, শুঞ্জি ইয়াওয়ির পরিচালিত অল অ্যাবাউট লিলি চৌ- চৌ কে ২০০১ সালে বার্লিন, ইয়োকোহামা এবং সাংহাই ফিল্ম ফেস্টিভালে সম্মানিত করা হয়েছিল। তাকেশি কিতানো ব্যাটল রয়্যাল  এ উপস্থিত হয় এবং পরিচালনা করে এবং তারকা হয় ডলস এবং জাতোইচি  তে।  বেশ কয়েকটি হরর চলচ্চিত্র, কায়রো, ডার্ক ওয়াটার, ইয়োজেন, দ্য গ্রুজে সিরিজ  এবং ওয়ান মিসড কল  বাণিজ্যিক সফলতা পেয়েছিল।
গ্র্যাভিটোইলেকট্রোম্যাগনেটিজম
গ্র্যাভিটোইলেকট্রোম্যাগনেটিজম, সংক্ষিপ্ত GEM, ইলেক্ট্রোম্যাগনেটিজম এবং আপেক্ষিক মহাকর্ষের সমীকরণগুলির মধ্যে সংযোগকরি সমীকরণের একটি সেট বোঝায়; বিশেষত: সাধারণ আপেক্ষিকতার জন্য আইনস্টাইন ফিল্ড সমীকরণগুলিতে ম্যাক্সওয়েল এর ক্ষেত্র সমীকরণ ব্যবহার করা হয় এবং যা কয়েকটি ক্ষেত্রে বৈধ এবং আনুমানিক। গ্র্যাভিটোইলেকট্রোম্যাগনেটিজম একটি বহুল প্রচারিত এবং ব্যবহৃত শব্দ, যা মূলত  মাধ্যাকর্ষণের উপর গতি তত্বের উপর, চলন্ত বৈদ্যুতিক চার্জ এর উপর চুম্বকীয় প্রভাব ইত্যাদি বিষয়ের উপর কাজ করা হয়। জিইএমের শুধুমাত্র বিছিন্ন সোর্স এবং চলমান পরীক্ষিত কনার উপর কাজ করা হয়।
শ্রীমান (অভিনেতা)
শ্রীমান একজন খ্যাতনামা দক্ষিণ ভারতীয় অভিনেতা। তিনি তামিল চলচ্চিত্রের প্রখ্যাত প্রযোজক প্রকাশ রেড্ডির ছেলে।
প্রাথমিক জীবন
তিনি ভারতের অন্ধ্রপ্রদেশের রাজামুন্দ্রিতে তামিলভাষী পরিবারে জন্মগ্রহণ করেন। তার বাবা তামিল চলচ্চিত্র প্রযোজক প্রকাশ রেড্ডি যিনি ২২ টি চলচ্চিত্র তৈরি করেছেন এবং মা জয়া লক্ষ্মী। অভিনেতা শ্রীমানের স্কুল জীবন কেটেছে চেন্নাই শহরে। তিনি চেন্নাইয়ের আদিয়ার এলাকায় অবস্থিত ভারত উচ্চ মাধ্যমিক বিদ্যালয়ে পড়াশোনা করেন। পরবর্তীতে পাচায়াপ্পা'স কলেজ, চেন্নাই থেকে বি.কম. পাশ করেন।
বৈবাহিক জীবন
অভিনেতা শ্রীমান নমিতা নামে একজন ডাক্তারের সাথে বিবাহ বন্ধনে আবদ্ধ হন।
অভিনয় জীবন
শ্রীমান ১৯৭৫ সালে বাংগারা মানাসুলো (Bangara Manushulu) নামে একটি চলচ্চিত্রে একজন শিশু শিল্পী হিসেবে অভিনয় করেন। সেসময় তার অভিনীত আরো কিছু ছবি মুক্তি পায়। পরবর্তীতে পড়াশোনার জন্য তিনি বিরতি নেন এবং ১৯৯০ এর দশকের মাঝামাঝি সময় থেকে ফের চলচ্চিত্রে নিয়মিত হন।
শুক্লা চরণ নোয়াটিয়া
সুক্লাচরণ নোয়াটিয়া ত্রিপুরার একজন ভারতীয় রাজনীতিবিদ। তিনি দ্বিতীয় সাহা মন্ত্রকের অংশ হিসাবে ত্রিপুরা সরকারের সহযোগিতা, উপজাতি কল্যাণ (টিআরপি এবং পিটিজি), সংখ্যালঘুদের কল্যাণ মন্ত্রী।  তিনি ২০২৩ সালে কমিউনিস্ট পার্টি অফ ইন্ডিয়া (মার্ক্সবাদী) এর দেবেন্দ্র ত্রিপুরাকে ৩৭৫ ভোটের ব্যবধানে পরাজিত করে জোলাইবাড়ি বিধানসভা কেন্দ্র থেকে বিধায়ক হন।
ওয়েস্ট ইন্ডিজ অনূর্ধ্ব-১৯ ক্রিকেট দল
ওয়েস্ট ইন্ডিজ অনূর্ধ্ব-১৯ ক্রিকেট দল হচ্ছে ১৯৭৪ সালে থেকে ওয়েস্ট ইন্ডিজের যুব ক্রিকেটে প্রতিনিধিত্বকারী অনূর্ধ্ব-১৯ জাতীয় ক্রিকেট দল। প্রতিযোগিতাটির মাধ্যমে ব্রায়ান লারা, শিবনারায়ণ চন্দরপল, রামনরেশ সারওয়ান এবং কোর্টনি ওয়ালশ এর মত খ্যাতিমান ক্রিকেটাররা এসেছেন যারা ভবিষ্যতে আন্তর্জাতিক পর্যায়ে প্রতিনিধিত্ব করেছেন। তারা এখনো পর্যন্ত ৩৫টি ম্যাচ খেলেছেন; যেটি রিভারসাইড গ্রাউন্ডে ২০০১ সালের আগস্টে ইংল্যান্ডের বিপক্ষে নিজেদের শেষ ম্যাচ ছিল। দলটির পরিসংখ্যান বলতে গেলে জয় পেয়েছেন ১২টিতে এবং পরাজিত হয়েছেন ৫টিতে।
বর্তমান দল
২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য নির্বাচিত দল।
শাহ সিরাজুল ইসলাম চৌধুরী
প্রাথমিক জীবন
শাহ সিরাজুল ইসলাম চৌধুরী রাজশাহীতে জন্মগ্রহণ করেন।
কৌপীন
কৌপিনা বা ল্যাঙ্গোট বা লুঙ্গুটি (ল্যাঙ্গোট) (langoṭī) ভারতীয় উপমহাদেশে পুরুষদের দ্বারা পরিধান করা একটি লোইনক্লোথ যা অন্তর্বাস হিসাবে পরিধান করা হয়, এটি এখন সাধারণত দক্ষিণ এশীয় পালোয়ান ও কুস্তিগীরদের দ্বারা দঙ্গলে ব্যায়াম বা স্পারিংয়ের সময় পরিধান করা হয়। এটি সুতির কাপড়ের একটি আয়তক্ষেত্রাকার পট্টি দিয়ে গঠিত যা পট্টিগুলির সাহায্যে যৌনাঙ্গকে ঢেকে রাখতে ব্যবহৃত হয়, এটি কোমরের চারপাশে বাঁধার জন্য কাপড়ের চার প্রান্তের সাথে সংযুক্ত।
নাগা সাধু বা ফকিরদের পরিধান করা ছোট লুঙ্গুটি 'কুপিস' নামেও পরিচিত।
ইনস্পেক্টর ক্লুজো
ইনস্পেক্টর জাক ক্লুজো, পরবর্তীকালে প্রধান পরিদর্শক উপাধি দেওয়া হয়, হল ব্লেক এডওয়ার্ডসের প্রহসনমূলক দ্য পিঙ্ক প্যান্থার সিরিজের একটি কাল্পনিক চরিত্র। মূল ধারাবাহিকে এই চরিত্রে পিটার সেলার্স, এবং ১৯৬৮ সালের ফিল্ম ইনস্পেক্টর ক্লুজোতে অ্যালান আর্কিন এবং ১৯৮৩ সালের কার্স অব দ্য পিঙ্ক প্যান্থারে রজার মুর (দ্বিতীয় তুর্ক থ্রাস্ট হিসেবে কৃতিত্ব) ক্ষণিক চরিত্রে অভিনয় করেছেন। ২০০৬ সালের পুনর্নির্মাণ এবং ২০০৯ সালে অনুবর্তী পর্বে স্টিভ মার্টিন এই চরিত্রে অভিনয় করেছেন।
কৌপীন
ব্যবহার
এটি ভারতের কুস্তিগীরদের (পেহেলওয়ান) দ্বারা ব্যাপকভাবে ব্যবহৃত হয় যা পালোয়ানির ঐতিহ্যবাহী খেলায় (ঐতিহ্যবাহী কুস্তির একটি রূপ) অংশ নেয়। এটি খেলা, অনুশীলন, প্রশিক্ষণ এবং অনুশীলনের (কাসরাত) সময় কুস্তিগীরদের দ্বারা পরিধান করা হয়। ভারতের কৌপিন হ'ল ঐতিহ্যবাহী পুরুষ ক্রীড়া সরঞ্জাম যা কুস্তি এবং কাবাডির মতো শারীরিকভাবে চাপযুক্ত প্রায় প্রতিটি ধরণের খেলাধুলার সাথে যুক্ত। এটি প্রাচীনকাল থেকে প্রশিক্ষণ এবং ব্যায়াম সেশনের সময় ক্রীড়াবিদ এবং বডিবিল্ডারদের দ্বারা পরিধান করা হয়েছে (জিম শর্টসের সমসাময়িক ব্যবহারের অনুরূপ) এবং এখনও ঐতিহ্যবাহী খেলাধুলায় ব্যবহৃত হয়। ল্যাঙ্গট আগে ভারতে পুরুষদের দ্বারা পরিধান করা হত (এবং এখনও কখনও কখনও পরিধান করা হয়)। কুস্তিগীররা প্রায়শই তাদের যৌনাঙ্গ রক্ষার জন্য নীচে জি-স্ট্রিং আকৃতির সুরক্ষাবস্ত্র পরেন। কৌপিন খেলাধুলার পোশাকের একটি অত্যন্ত প্রাচীন রূপ এবং ভারতে বৈদিক যুগের (খ্রিস্টপূর্ব ২০-১৫০০ খ্রিস্টপূর্বাব্দ) প্রথম দিক থেকে ব্যবহৃত হত, যা সেই সময়ে রচিত হিন্দু পবিত্র ধর্মগ্রন্থ সামবেদের একটি শ্লোক থেকে স্পষ্ট। হিন্দু দেবতা শিবের ভক্তরা কৌপিন পরিধান করতেন বলে জানা গেছে।
ইনস্পেক্টর ক্লুজো
ক্লুজোর অনুরূপ পিঙ্ক প্যান্থার অ্যানিমেটেড কার্টুন শর্টস এবং সেগমেন্টেও দেখা যায় এবং এটি "দ্য ইনস্পেক্টর" নামে পরিচিত। ১৯৭০-এর দশকের পর সাম্প্রতিকতম অ্যানিমেটেড চিত্রগুলোতে সেলার্সের এবং পরবর্তীকালে মার্টিনের সাথে আরও সাদৃশ্যপূর্ণ করার জন্য পুনরায় নকশা করা হয়েছিল।
সারসংক্ষেপ
ক্লুজো একজন ফরাসি সারেটায় একজন অযোগ্য এবং অদক্ষ পুলিশ গোয়েন্দা, যার তদন্ত দ্রুত বিশৃঙ্খলায় পরিণত হয়। তার উদাসীনতা প্রায় সবসময় বিভিন্ন সম্পদ ধ্বংসের দিকে পরিচালিত করে: দ্য পিঙ্ক প্যান্থার স্ট্রাইকস এগেইন-এ সাক্ষীদের সাক্ষাৎকার নেওয়ার সময় সে সিঁড়ির একটি সেট ভেঙ্গে ফেলে, মধ্যযুগীয় নাইটের গন্টলে তার হাত আটকে পড়ে, তারপর একটি ফুলদানি ভাঙ্গে; একজন সাক্ষীকে মর্মান্তিকভাবে আঘাত করে, একটি অমূল্য পিয়ানো ধ্বংস করে এবং দুর্ঘটনাক্রমে স্কটল্যান্ড ইয়ার্ডের একজন সুপারিনটেনডেন্টকে পেছনের দিকে গুলি করে। তার বিচার এবং দক্ষতার অভাব সত্ত্বেও, ক্লুজো সর্বদা মামলাগুলো সমাধান করতে পারে এবং সঠিক অপরাধীদের খুঁজে বের করতে পারে, প্রায়শই দুর্ঘটনাক্রমে। এই ধারাবাহিক চলাকালীন তিনি প্রধান পরিদর্শক হিসেবে পদোন্নতি লাভ করেন, এবং পার্শ্ব চরিত্রগুলো তার সাথে সরাসরি সাক্ষাৎ লাভ না করা পর্যন্ত তাকে ফ্রান্সের সর্বশ্রেষ্ঠ গোয়েন্দা হিসেবে গণ্য করে।
তার অদক্ষতা, তার ভাগ্য এবং পরিস্থিতির মাঝে মাঝে তার সঠিক ব্যাখ্যা, তার সরাসরি উচ্চতর (প্রাক্তন প্রধান পরিদর্শক চার্লস ড্রেফাস) এতটাই তীব্রভাবে হতাশ করে যে সে দ্রুত ক্লুজোকে নির্মূল করার জন্য হোমিসাইডাল মনোব্যাধিগ্রস্ত হয়ে পড়েন। ক্লুজো তার নিজের দক্ষতা এবং বুদ্ধিমত্তার ব্যাপারে দৃঢ়প্রত্যয়ী, কিন্তু তার সীমাবদ্ধতার ব্যাপারে কিছু সচেতনতা দেখায়, এবং তার দ্বারা সৃষ্ট সর্বশেষ দুর্যোগ নির্বিশেষে মার্জিত এবং পরিমার্জিত হওয়ার চেষ্টা করে। উদাহরণস্বরূপ, দ্য পিঙ্ক প্যান্থার স্ট্রাইকস অ্যাগেইন-এ তিনি মুদি জিনিসের একটি ব্যাগ নিয়ে তার অ্যাপার্টমেন্টের দিকে রওনা করেন, কিন্তু বিল্ডিংয়ের একটি সর্বসাধারণের ব্যবহৃত হলওয়ে দিয়ে হাঁটার সময় ব্যাগটি ছিড়ে যায় এবং কিছু দানাদার পদার্থ মেঝেতে ছড়িয়ে পড়ে। ঠিক তখনই পাশের একটি দরজা থেকে একজন প্রতিবেশী হাজির হন এবং ক্লুজো এবং হলওয়ের মেঝেতে জগাখিচুড়ি দেখতে পান। ক্লুজো প্রতিবেশীকে দেখেন এবং মেঝেতে জগাখিচুড়ি দুর্ঘটনাজনিত নয় এমন একটি করুণ প্রচেষ্টায় ক্লুজো তাতে এমনভাবে নাচতে শুরু করেন যেন তিনি ইচ্ছাকৃতভাবে একটি "নরম জুতা" শাফলের মহড়া দিচ্ছেন। একজন পুলিশ গোয়েন্দা হিসেবে ক্লুজো জাঁকজমকপূর্ণ ছদ্মবেশ এবং উপনাম ধারনের উপর জোর দেন, যেমন জাগতিক (ফোন কোম্পানির একজন কর্মী) থেকে শুরু করে হাস্যকরভাবে মিথ্যাবাদী (একটি বড় আকারের নাক দিয়ে একটি দন্তযুক্ত কুঁজ); কিন্তু এইসব হাস্যকর ছদ্মবেশেও সে তার বৈশিষ্ট্যহীন নির্দোষতা গোপন করতে পারে না।
হর্ষবর্ধন-গোবর্ধন (চরিত্র)
thumb|150px|পূর্ণেন্দু পত্রীর আঁকা দিগ্বিজয়ী হর্ষবর্ধন বইয়ের প্রচ্ছদ হর্ষবর্ধন-গোবর্ধন বাংলা সাহিত্যের হাস্যরসপূর্ণ কাল্পনিক দ্বৈতচরিত্রের নাম, যার স্রষ্টা শিবরাম চক্রবর্তী। হর্ষবর্ধন, তার ছোট ভাই গোবর্ধন, তার স্ত্রী, এবং লেখক শিবরাম নিজে বেশ কিছু বিদ্রূপাত্মক ছোটগল্পের বিষয়বস্তু। তীক্ষ্ণ বুদ্ধি, শব্দের খেলা এবং ভালমানুষি আচরণ এই চরিত্রগুলির মূল বৈশিষ্ট্য। হর্ষবর্ধন ও গোবর্ধন আসাম থেকে কলকাতায় আসার পর প্রথমে ১৩/১২ রসা রোড, ভবানীপুরে তাঁদের অস্থায়ী আস্তানা হলেও পরে তাঁরা উঠে আসেন চেতলায়, সেখানেই কাঠ চেরাই আর আসবাব বানানোর কারখানা খুলে বসেন। আরও পরে অবশ্যি নৈহাটিতেও একটি নতুন কারখানা খোলা হয়, সেখানকার দায়িত্ব প্রধানত ছোটভাই গোবর্ধনের ওপরই ন্যস্ত থাকে।। দৈনন্দিন বিভিন্ন ব্যাপারে নিজের অজ্ঞতা ঢাকার জন্য হর্ষবর্ধন তার ছোট ভাই ও স্ত্রীর কাছে বিভিন্ন আজগুবি ব্যাখ্যা দিতে ভালবাসেন। ব্যবসায় প্রচুর টাকা কামানোর পরে তাদের নেশা হল খরচ করা। এবং সেই নেশার বশে দুই ভাই অদ্ভুত অদ্ভুত কান্ডকারখানা করেন।
জাপানে হিন্দুধর্ম
হিন্দুধর্ম জাপানে একটি সংখ্যালঘু ধর্ম। ২০১৫ সালের তথ্যনুসারে ২৫,৫৯৭ জন হিন্দু জাপানে বসবাস করে ।
থাম্ব|[[:en:Daishō-in|দাইশো-ইন মন্দিরে বেন্‌যাইতেন (সরস্বতী),কাঙ্গিতেন (গণেশ) এবং বিষমন্তেন (কুবের) এর মূর্তি।]]
থাম্ব|[[কাতাকানা|কাতাকানায় "ওম" চিহ্ন]]
সাংস্কৃতিক
থাম্ব|296x296পিক্সেল|৭৫২ খ্রিস্টাব্দে সম্রাট শোমুর নির্দেশে নির্মিত একটি মন্দিরে হিন্দু দেবতা কৃষ্ণের বাঁশি বাজানোর চিত্র, টোডাই-জি মন্দির, নারা, জাপানের গ্রেট বুদ্ধ হল যদিও হিন্দুধর্ম জাপানে সংখ্যালঘু ধর্ম, তবুও জাপানি সংস্কৃতি গঠনে এটির উল্লেখযোগ্য পরোক্ষ ভূমিকা রয়েছে। জাপানি "সেভেন গডস অফ ফরচুন" এর মধ্যে চার জন হিন্দু দেবতা থেকে উদ্ভূত: বেনজাইটেনসামা ( সরস্বতী ), বিশামন (বৈশ্রবণ বা কুবের), ডাইকোকুটেন ( মহাকাল/ শিব), এবং কিচিজোতেন ( লক্ষ্মী )। জাপানে  হিন্দু ত্রিদেবীর  সরস্বতীর বেনজাইতেন্নিও নামে, লক্ষ্মী কিশোউতেন্নিও  নামে এবং  মহাকালী  ডাইকোকুটেনিয়ো (大黒天女) নামে পরিচিত।
মন্দির
জাপানে স্থানীয় ছাড়াও হিন্দুধর্ম প্রধানত ভারতীয় এবং নেপালি অভিবাসীদের দ্বারা অনুশীলন করা হয় । ২০১৬ সালের হিসাবে, জাপানে ৩০,০৪৮ ভারতীয় এবং ৮০,০৩৮ নেপালি রয়েছে। এদের অধিকাংশই হিন্দু। এখানে,  হিন্দু দেবতারা অনেক জাপানিদের দ্বারা বিশেষ করে শিংগন বৌদ্ধধর্মে সম্মানিত।  জাপানের কয়েকটি হিন্দু মন্দির নিম্নরূপ:
অনুপম সেন
অনুপম সেন (জন্ম ৫ আগস্ট ১৯৪০) একজন বাংলাদেশি সমাজবিজ্ঞানী যিনি প্রিমিয়ার বিশ্ববিদ্যালয়ের উপাচার্যের দায়িত্বে পালন করছেন। তিনি চট্টগ্রাম বিশ্ববিদ্যালয়ের সমাজতত্ত্ব বিভাগের সাবেক অধ্যাপক। ২০১৪ সাল শিক্ষাক্ষেত্রে অবদান রাখার জন্য তিনি একুশে পদকে ভূষিত হন।
প্রারম্ভিক জীবন
অনুপম সেন ১৯৪০ সালের ৫ আগস্ট চট্টগ্রাম মহানগরীতে এক বৈদ্যব্রাহ্মণ পরিবারে জন্মগ্রহণ করেন । তার গ্রামের বাড়ি পটিয়া উপজেলার অন্তর্গত ধলঘাট গ্রামে। তার পিতা বীরেন্দ্রলাল সেন ছিলেন একজন আইনজীবী এবং তার মাতার নাম স্নেহলতা সেন। তিনি ব্রিটিশ শাসনামলেই ইংরেজি সাহিত্যে স্নাতক ও স্নাতকোত্তর ডিগ্রি লাভ করেন।
প্রাথমিক শিক্ষা
চট্টগ্রাম মহানগরীতে জন্ম নিলেও অনুপমের শিক্ষাজীবন শুরু হয় গ্রামের বাড়ি ধলঘাটে। ধলঘাট ইংলিশ উচ্চ বিদ্যালয়ে ভর্তি হয়ে সেখানে দ্বিতীয় শ্রেণী পর্যন্ত পড়েন। ১৯৪৭ সালে দ্বিতীয় বিশ্বযুদ্ধ শেষ হলে গ্রাম থেকে ফিরে চট্টগ্রাম কলেজিয়েট স্কুলে তৃতীয় শ্রেণীতে ভর্তি হন। ১৯৫০ সালে চট্টগ্রামের সাম্প্রদায়িক দাঙ্গার কারণে তার মা তাকে তার বোনসহ কলকাতায় তার মামার কাছে পাঠিয়ে দেন। কলকাতার সেন্ট ক্যাথিড্র্যাল মিশনারী স্কুলে ভর্তি হয়ে তিনি তার পড়াশোনা চালিয়ে যান। পরে কলকাতা থেকে ফিরে তিনি চট্টগ্রাম সিটি কর্পোরেশন মিউনিসিপ্যাল মডেল স্কুল এন্ড কলেজে ভর্তি হন। এই স্কুল থেকেই ১৯৫৬ সালে ম্যাট্রিক পাস করেন।
উচ্চতর শিক্ষা
অনুপম সেন মেট্রিক পাসের পর চট্টগ্রাম কলেজে ভর্তি হন। আই.এ. পাস করার পর ঢাকা বিশ্ববিদ্যালয়ে ভর্তি হন। ১৯৬২ সালে তিনি সমাজতত্ত্বে স্নাতক ডিগ্রী এবং ১৯৬৩ সালে স্নাতকোত্তর ডিগ্রী সম্পন্ন করেন। উচ্চতর শিক্ষা গ্রহণের জন্য তিনি কানাডার ম্যাকমাস্টার বিশ্ববিদ্যালয়ে ভর্তি হন ১৯৭৩ সালে। ১৯৭৫ সালে এই বিশ্ববিদ্যালয় থেকে তিনি সমাজতত্ত্বে এম.এ. ডিগ্রি অর্জন করেন। একই বিশ্ববিদ্যালয় থেকে ১৯৭৯ সালে পিএইচ.ডি. ডিগ্রি লাভ করেন। তার পিএইচ.ডি-এর বিষয় ছিল ‘দি স্টেট, ইনডাস্ট্রিলাইজেশন এন্ড ক্লাস ফরমেশনস ইন ইন্ডিয়া। গ্রন্থটি ১৯৮২ সালে যুক্তরাজ্যের প্রকাশক ‘রাউটলেজ’ কর্তৃক প্রকাশিত হওয়ার পর যুক্তরাষ্ট্র, যুক্তরাজ্য, ইউরোপীয় ইউনিয়নে দেশসহ বিশ্বের বিভিন্ন বিশ্ববিদ্যালয়ের রাষ্ট্রবিজ্ঞান, সমাজবিজ্ঞান ও অর্থনৈতিক উন্নয়ন বা ডেভেলাপমেন্ট স্টাডিজ ইত্যাদি বিষয়ের পাঠ্যতালিকায় অন্তর্ভুক্ত হয়।
কর্মজীবন
১৯৬৫ সালে ২৫ বছর বয়সে অনুপম সেনের কর্মজীবন শুরু হয়। ১৯৬৫ সালের মার্চে তিনি পূর্ব পাকিস্তান প্রকৌশল ও প্রযুক্তি বিশ্ববিদ্যালয়ে (বর্তমান বাংলাদেশ প্রকৌশল ও প্রযুক্তি বিশ্ববিদ্যালয় বা বুয়েট) সমাজতত্ত্ব ও রাজনীতি বিজ্ঞান বিষয়ের প্রভাষক হিসেবে যোগ দেন। ১৯৬৬ সালে ঢাকা বিশ্ববিদ্যালয়ে সমাজতত্ত্ব বিভাগে প্রভাষক হিসেবে যোগ দেন। ১৯৬৯ সালে চট্টগ্রাম বিশ্ববিদ্যালয়ে সমাজতত্ত্ব বিভাগে সহকারী অধ্যাপক হিসেবে যোগ দেন। ১৯৭৩ সালের সেপ্টেম্বর থেকে ১৯৭৯ সালের এপ্রিল পর্যন্ত কানাডার ম্যাকমাস্টার বিশ্ববিদ্যালয়ের সমাজতত্ত্ব বিভাগে শিক্ষা সহায়ক (টি.এ.) ও টিউটরের দায়িত্ব পালন করেন। ১৯৭৯ সালে দেশে ফিরে পুনরায় চট্টগ্রাম বিশ্ববিদ্যালয়ে যোগ দেন। ১৯৮৪ সালের জুন থেকে ২০০৬ সালের সেপ্টেম্বর পর্যন্ত তিনি চট্টগ্রাম বিশ্ববিদ্যালয়ের অধ্যাপক পদে কর্মরত ছিলেন। ২০০৬ সালের ১ অক্টোবর থেকে তিনি চট্টগ্রামের প্রিমিয়ার বিশ্ববিদ্যালয়ে উপাচার্য হিসেবে কর্মরত আছেন।
ড. সেনের তত্ত্বাবধানে বা সুপারভিশনে সাতজন গবেষক বিভিন্ন বিষয়ে পি.এইচ.ডি ডিগ্রি অর্জন করেছেন। এছাড়াও তিনি ঢাকা বিশ্ববিদ্যালয়, কলিকাতা বিশ্ববিদ্যালয়, কল্যাণী বিশ্ববিদ্যালয়ের আটটি পি.এইচ.ডি গবেষণা কর্মের পরীক্ষকের দায়িত্ব পালন করেছেন। এখনও তার তত্ত্বাবধানে বেশ কিছু গবেষণাকর্ম পরিচালিত হচ্ছে।
ড.অনুপম সেন ১৯৭১ সালে বাংলাদেশের স্বাধীনতা সংগ্রামের সময় চট্টগ্রাম বিশ্ববিদ্যালয় শিক্ষক সমিতির সাধারণ সম্পাদক হিসাবে স্বাধীনতা সংগ্রামে প্রত্যক্ষভাবে যুক্ত হন। তিনি ১৯৮৪-৮৫ এবং ২০০০-২০০১ সালে চট্টগ্রাম বিশ্ববিদ্যালয় শিক্ষক সমিতির সভাপতি এবং ১৯৮৪-৮৫ সালে বাংলাদেশের সকল বিশ্ববিদ্যালয়ের প্রতিভূ প্রতিষ্ঠান বাংলাদেশ বিশ্ববিদ্যালয় শিক্ষক সমিতি-ফেডারেশনের সভাপতি হিসেবে দায়িত্ব পালন করেন।
ব্যক্তিগত জীবন
১৯৬৬ সালে ড.অনুপম, শ্রীমতী উমা সেনগুপ্তার সঙ্গে বিবাহ বন্ধনে আবদ্ধ হন। শ্রীমতী উমা একজন গৃহিনী। তাদের একমাত্র মেয়ে ইন্দ্রানী সেন গুহ।
প্রকাশিত গ্রন্থ ও গবেষণাকর্ম
অধ্যাপক অনুপম সেন সমাজবিজ্ঞান, অর্থনীতি, রাষ্ট্রবিজ্ঞান ও বাংলা সাহিত্য-বিষয়ে পনেরোটির বেশি গ্রন্থ ও অনেক প্রবন্ধ প্রকাশ করেছেন। তার রচিত কিছু গ্রন্থের তালিকা নিম্নে দেয়া হল।
সম্মাননা
থাম্ব|350px|[[প্রধানমন্ত্রী শেখ হাসিনা থেকে একুশে পদক গ্রহণ করছেন ড.অনুপম সেন]] অনুপম সেন বিভিন্ন সময় রাষ্ট্রীয়, সামাজিক, সাংস্কৃতিক, শিক্ষা ইত্যাদি ক্ষেত্রে অবদান রাখায় বিভিন্ন সম্মাননা ও পুরস্কারে ভূষিত হয়েছেন; শিক্ষায় অবদানের স্বীকৃতিস্বরূপ ২০১৪ সালে তিনি রাষ্ট্রীয় দ্বিতীয় সর্বোচ্চ পদক একুশে পদকে ভূষিত হন। অন্যান্য পুরস্কারের মধ্যে রয়েছে:
ভর-শক্তি সমতা
পদার্থবিজ্ঞানে, ভর-শক্তি সমতা হলো সেই নীতি যে, ভরযুক্ত যেকোনও কিছুতেই সমান পরিমাণ শক্তি থাকে এবং তদ্বিপরীত ঘটনাও সত্য, এই মৌলিক পরিমাণগুলি সরাসরি একে অপরের সাথে আলবার্ট আইনস্টাইনের বিখ্যাত সূত্রের মাধ্যমে সম্পর্কিতঃ
E=mc^2
ভর-শক্তি সমতা মূলত বিশেষ আপেক্ষিকতা থেকে একটি হেঁয়ালি হিসেবে উদ্ভূত হয় যা অঁরি পোয়াঁকারে কর্তৃক বর্ণিত হয়েছিলো। ১৯০৫ সালের ২১ নভেম্বর আইনস্টাইন ইহা তার একটি অ্যানাস মিরাবিলিস পত্র, কোনও বস্তুর জড়তা কি তার শক্তি-পরিমাণের উপর নির্ভর করে?-তে প্রস্তাবনা দেন। আইনস্টাইনই প্রথম যিনি এই প্রস্তাবনা দেন যে ভর ও শক্তির সমতা একটি সাধারণ নীতি এবং স্থান-কালের প্রতিসাম্যের একটি পরিণতি।
এই ভর-শক্তি সমতা যেকোনো একক পদ্ধতিতে, ভরের একককে শক্তির এককে রূপান্তরের ক্ষেত্রেও অবদান রাখে(উল্টোটাও সত্যি)।
আইনু জনগোষ্ঠী
আইনু জনগোষ্ঠী (আইনু アィヌ Aynu; জাপানিজ: アイヌ Ainu; রুশ: Айны Ajny) জাপানের নৃগোষ্ঠীর মধ্যে অন্যতম এক গোষ্ঠী। জাপানের হোক্কাইদো ও রাশিয়ার শাখালিন ও কুরিল দ্বীপেই তাদের জনগোষ্ঠীর বসবাস। ঐতিহাসিক ভাবে, এই জনগোষ্ঠীর ভাষা আইনু। বর্তমানে খুব কম মানুষ এ ভাষায় কথা বলেন। বর্তমানে মোট কত জন আইনু অধিবাসী আছেন তার হিসেব অপ্রকাশিত। ধারণা করা হয়, আনুষ্ঠানিক নথিপত্র হিসেবে আইনু অধিবাসীদের সংখ্যা ২৫ হাজারের মত। বেসরকারী হিসেবে এই সংখ্যা ২ লাখের কিছু বেশি বলে বিভিন্ন পরিসংখ্যানে দেখা যায়।
প্রাক-আধুনিক
সাম্প্রতিক গবেষণায় জানা যায়, আইনু সংস্কৃতিক উদ্ভব হয়েছিল ওখোৎস্ক ও সাৎসুমন সংস্কৃতির সংকরায়নের ফলে। ১২৬৪ সালে আইনুরা চীনের ইয়ুয়ান সাম্রাজ্যের অধীনস্থ নিভখ জনগোষ্ঠীর ভূখণ্ড আক্রমণ করে বলে জানা যায়। জাপানি ওয়াজিন নৃগোষ্ঠী ও হোক্কাইদোর বা প্রাচীন ইজোচির আইনুদের মধ্যে সংযোগ হয় ১৩ শতকে। এসময়েই শিকারী আইনু গোষ্ঠীর উদ্ভব হয়। সে সময় থেকে আইনুদের প্রধান পেশা মৎস্যশিকার আর প্রকৃত নির্ভর ধর্ম গ্রহণের প্রবণতা দেখা যায়।
তোকুগা সময়ে (১৬০০–১৮৬৮) আইনুরা হোক্কাইদো শহরে বাণিজ্যে আগ্রগামী ভূমিকা পালন করে।
মাৎসুমে ও শোগুনেট শাসনামলে আইনুদের সংখ্যা হ্রাস পেতে থাকে। অনেক যুদ্ধে আইনুরা পরাজিত হয়ে দাস হিসেবে অধিগ্রহণের শিকার হয়।
মেইজি পুনরূদ্ধার ও পরবর্তী ইতিহাস
১৮৬৮ সালে হোক্কাইদোতে ১৫ হাজার, সাখালিনের ২ হাজার ও কুড়িল দ্বীপে ১০০ জন আইনু অধিবাসী বাস করতেন। ১৮৭৩ সালে এই সংখ্যা ১৬ হাজারে এসে দাড়ায়।  আইনুরা অন্য গোষ্ঠীর সদস্যদের বিয়ের কারণে তাদের সংখ্যা কমতে থাকে।
১৮৬৯ সালে নতুন মেইজি সরকার ক্ষমতায় এসে হোক্বাইদোর নামকরণ করে এজো। এসময় আইনু ভাষাকে নিষিদ্ধ ঘোষণা করা হয়। ১৮৯৯ সালে জাপানি সরকার মেইজিদের আদিবাসী হিসেবে ঘোষণা দেয়।
জাপানে আনুষ্ঠানিক পরিচয়
২০০৮ সালের ৬ জুন জাপানের ডায়েটে আইনুদের আনুষ্ঠানিক ভাবে আদিবাসী হিসেবে ঘোষণা করে।"
উৎপত্তি
আইনুরা বিশ্বাস করে তারা জাপানের জোমন গোষ্ঠী থেকে আগত সম্প্রদায়। আইনুদের বিশ্বাস অনুসারে তারা সূর্যের সন্তানের বংশধর। সাম্প্রতিক গবেষণায় জানা যায়, আইনুরা অখোৎস্ক সংস্কৃতির অংশ ছিল।
ভাষা
সাম্প্রতিক হিসেবে মাত্র ১০০ জন মানুষ আইনু ভাষায় কথা বলেন। বিভিন্ন গবেষণায় এই সংখ্যা ১৫ জন বলে প্রকাশ করা হয়।
আবাসন
আইনুদের ভাষায় গ্রামকে কোটান বলা হয়। আর তারা বাড়িকে সিজে বলে।
জাওয়াদ হামিদ
জাওয়াদ হামিদ (জন্ম ৩১ আগস্ট ১৯৭৬) একজন পাকিস্তানি প্রথম-শ্রেণীর ক্রিকেটার যিনি রাওয়ালপিন্ডি ক্রিকেট দলের হয়ে খেলেছেন।
ভাদুরিয়া ইউনিয়ন
ভাদুরিয়া ইউনিয়ন বাংলাদেশের রংপুর বিভাগের দিনাজপুর জেলার নবাবগঞ্জ উপজেলার অন্তর্গত একটি ইউনিয়ন পরিষদ। এটি ৩৮.১১ কিমি২ (১৪.৭১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৯৮৫ জন। ইউনিয়নটিতে মোট গ্রামের সংখ্যা ৪৮টি ও মৌজার সংখ্যা ৩৮টি।
গোরেশ্বর
গোরেশ্বর বক্সা জেলার একটি শহর এটি ২০০৪ সালের পূর্ব কামরূপ জেলার অংশ ছিল। শহরটি ব্রহ্মপুত্র নদের উত্তর তীরে অবস্থিত, রাঙ্গিয়া এবং বাইহাটা দ্বারা বেষ্টিত।
যাতায়াত ব্যবস্থা
শহরটি ন্যাশনাল হাইওয়ে-৩১ এর উত্তরে অবস্থিত, এখানে নিয়মিত বাস এবং অন্যান্য পরিবহনের মাধ্যমগুলির কাছাকাছি শহরগুলির সাথে নিয়মিত যোগাযোগ স্থাপন করে। গোরেশ্বর রেলওয়ে স্টেশন হল এই এলাকার প্রধান রেল স্টেশন।
ওপো ইলেক্ট্রনিকস
ওপো ইলেক্ট্রনিকস চীনের একটি বৈদ্যুতিক ও ইলেকট্রনীয় পণ্য উৎপাদক সংস্থা; যার প্রধান কার্যালয় দেশটির কুয়াংতুং প্রদেশের তুংকুয়াং নগরীতে অবস্থিত। সংস্থাটি স্মার্টফোন, ব্লু-রে প্লেয়ার ইত্যাদি উল্লেখ্য বৈদ্যুতিক সরঞ্জাম উৎপদান করে। ওপো সংস্থাটি ২০০৪ সালে প্রতিষ্ঠিত হয় এবং ২০১৬ সালে ওপো (OPPO) নামটি ব্রান্ড নাম হিসেবে বিশ্বব্যাপী নিবন্ধিত করা হয়।
আনাসত্যাসিয়া ভেরটিন্সকায়া
জীবনী
আনাসত্যাসিয়া ভেরটিন্সকায়া ১৯৪৪ সালের ১৯শে ডিসেম্ভর মস্কোতে জন্মগ্রহণ করেন, যখন তার পিতা জনপ্রিয় গায়ক-গীতিকার অ্যালেক্সান্ডার ভেরটিনস্কি ফিরেন হারবিন থেকে তার জিওরজিয়ান স্ত্রী, চিত্রশিল্পী এবং অভিনেত্রী লিডিয়া ভেরটিন্সকায়া এর সাথে। আনাসত্যাসিয়া এবং তার বোন মারিয়ানা ভেরটিন্সকায়া(এক বছরের বড়) তাদের শৈশবের শুরুটা কাটান মস্কো মেট্রোপল হোটেল এ; ১৯৪৬ সালে তাদের পরিবারকে একটি ফ্লাট দেয়া হয় গোর্কি স্ট্রিট,১৪ তে। তাদের শৈশব সুখী ছিল, দুভাষী পরিবারে পরিবারে বড় হয়ে উঠা, আনাসত্যাসিয়া উপভোগ করেছেন তার পিতা-মাতার সঙ্গীদের  বুদ্ধিজীবী চেতনার পরিবেশ এবং সমৃদ্ধ সংস্কৃতির আবহ।  দুই বোনই পড়াশুনা করেছেন একটি সাধারণ ধরনের বিদ্যালয়ে, সংগীত এবং বিদেশী ভাষা শিক্ষাতে তাদের পিতামাতারা অগ্রাধিকার দিয়েছেন শিক্ষাবিষয়কভাবেই। ভেরটিনস্কি কখন তার মেয়েদের অকৃতকার্যতার জন্য বকা দেননি, যার অসংখ্য কারণ ছিল পরবর্তিতে আনাসত্যাসিয়া মনে করেন, সেসময় তিনি পড়া লেখার বইয়ের চেয়ে বেশি তার বাবার বিশাল লাইব্রেরীর প্রতিই বেশি মনযোগী ছিলেন। অ্যালেক্সান্ডার নিজস্ব পন্থায় তার মেয়েদের সমস্যা সমাধান করতেন। “তিনি প্রায়ই বলতেন, ‘তোমার এই অসদাচরণ এর খবর আমাকে অতিশয় ভোগায়’ এবং আমি সর্বোচ্চ চেষ্ঠা করতাম আমার বদমেজাজটাকে ঢেকে রাখতে-যদি সেটা তাঁকে ভোগান্তি থেকে মুক্তি দেয়”, ভেরটিন্সকায়া কয়েকযুগ পর মনে করলেন।
ওপো ইলেক্ট্রনিকস
বিভাগসমূহ
ওপো মায়ানমার, ওপো ফিলিপিন, ওপো ভিয়েতনাম, ওপো থাইল্যান্ড, ওপো মোরা, ওপো ইন্ডিয়া, ওপো এবিবি হিসেবপ রিল হাজিরায়, ওপো পাকিস্তান, ওপো বাংলাদেশ ও ওপো চীন হচ্ছে ওপো ইলেক্ট্রনিকসের অঞ্চলিক শাখা যেগুলি স্থানীয় চাহিদা অনুযায়ী তাদের পণ্য উৎপাদন করে।